रामोतार के हमलावरों की गिरफ्तारी की मांग, ग्रामीणों ने प्रदर्शन किया
गांवबलियाली निवासी रामोतार शर्मा पर जानलेवा हमले के आरोपियों को गिरफ्तार करने की मांग को लेकर मंगलवार को बलियाली संघर्ष समिति किसान सभा ने शहर में प्रदर्शन किया। प्रदर्शन के बाद लघु सचिवालय पहुंचकर डीएसपी को ज्ञापन सौंप हमलावरों को जल्द से जल्द गिरफ्तार करने की मांग की।
इससे पहले ग्रामीण लाला श्याम लाल किसान सभा के नेता ओमप्रकाश सैनी ने की अध्यक्षता में नेहरू पार्क में एकत्रित हुए। ग्रामीणों को संबोधित करते हुए किसान सभा के प्रदेश अध्यक्ष मा.शेर सिंह ने बताया कि बलियाली गांव में पांच दिसंबर को पांच हमलावरों ने रामोतार शर्मा पर जानलेवा हमला कर दिया था। पुलिस ने इस संबंध में मामला दर्ज कर तीन आरोपियों को तो गिरफ्तार कर लिया,लेकिन अभी तक दो अन्य आरोपी पुलिस गिरफ्त से बाहर हैं। उन्होंने आरोप लगाया कि पुलिस दोनों आरोपियों को बचा रही है। उन्हें गिरफ्तार करने की बजाए मुकदमे को निरस्त करने की साजिश कर रही है। जिसे किसी भी कीमत पर सहन नहीं करेंगे। इसके बाद संघर्ष समिति किसान सभा के सदस्य महाराणा प्रताप चौक, पुराना बस स्टैंड, चिड़ियाघर मार्ग होते हुए लघु सचिवालय पहुंचे डीएसपी अशोक बक्शी को ज्ञापन सौंपा।
डीएसपी ने आश्वासन दिया कि अन्य आरोपियों को भी शीघ्र काबू कर लिया जाएगा। बाद में ग्रामीण संघर्ष समिति की तरफ से एक कमेटी का गठन किया गया,जिसमें निर्णय लिया गया कि जब तक आरोपियों को गिरफ्तार नहीं किया जाता तब तक 30 दिसंबर से लघु सचिवालय पर धरना शुरू किया जाएगा। प्रदर्शन को भिवानी महापंचायत के सचिव केके शर्मा, जन संघर्ष समिति के संयोजक का.ओमप्रकाश, मनरेगा के रामफल देसवाल, महेंद्र सरदाना, कुलदीप राठी, फूल सिंह, मा.बलजीत, रोशनलाल, भीम सिंह, सोनू वाल्मीकि, राजू ठकराल, प्रेम शर्मा ने संबोधित किया।
रामोतार शर्मा के हमलावरों को गिरफ्तार करने की मांग को लेकर प्रदर्शन करते विभिन्न संगठनों के कार्यकर्ता मास्टर शेर सिंह, महीपाल आर्य, कामरेड ओमप्रकाश अन्य।
hin_Deva hin_Deva hin_Deva hin_Deva hin_Deva